**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**2023 թվականի \_\_\_\_\_\_ N\_\_- Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԱՐՏԱՀԱՆՄԱՆ ՆՊԱՏԱԿՈՎ ԱՐԱԳ ՓՉԱՑՈՂ ԲԵՌԻ՝ ՕԴԱՅԻՆ ՏՐԱՆՍՊՈՐՏՈՎ ՏԵՂԱՓՈԽՄԱՆ ԴԵՊՔՈՒՄ ԱՌԱՋԱՑԱԾ ԾԱԽՍԵՐԻ ՆՎԱԶԵՑՄԱՆՆ ՈՒՂՂՎԱԾ ՄԻՋՈՑԱՌՈՒՄԸ ՀԱՍՏԱՏԵԼՈՒ ՄԱՍԻՆ**

Ղեկավարվելով Հայաստանի Հանրապետության Սահմանադրության 146-րդ հոդվածի 4-րդ մասով, «Արդյունաբերական քաղաքականության մասին» օրենքի 4-րդ հոդվածի 1-ին մասի 3-րդ կետով և հիմք ընդունելով Հայաստանի Հանրապետության կառավարության 2021 թվականի նոյեմբերի 18-ի N 1902-Ա որոշման «Էկոնոմիկայի նախարարություն» բաժնի 5.3-րդ կետը՝ Հայաստանի Հանրապետության կառավարությունը **ո ր ո շ ու մ է.**

1. Հավանություն տալ Հայաստանի Հանրապետության տարածքից արտահանման նպատակով արագ փչացող բեռի՝ օդային տրանսպորտով տեղափոխման դեպքում առաջացած ծախսերի նվազեցմանն ուղղված միջոցառմանը՝ համաձայն հավելված N 1-ի։
2. Սահմանել, որ՝
3. սույն որոշման 1-ին կետով հաստատված միջոցառման իրականացման պատասխանատու մարմին է հանդիսանում Հայաստանի Հանրապետության էկոնոմիկայի նախարարությունը.
4. սույն որոշման 1-ին կետով հաստատված միջոցառմամբ տրվող օժանդակությունը չի կարող առաջացնել արտահանման շուկաներում այդ ապրանքների գների այնպիսի փոփոխություն, որը կարող է դիտարկվել որպես գնագցման միջոց։
5. Հայաստանի Հանրապետության էկոնոմիկայի նախարարին՝ սույն որոշումն ուժի մեջ մտնելուց հետո երկամսյա ժամակետում Հայաստանի Հանրապետության կառավարության հաստատմանը ներկայացնել Հայաստանի Հանրապետության բյուջեի մասին օրենքում և դրանից բխող իրավական ակտերում փոփոխություններ և լրացումներ կատարելու մասին անհրաժեշտ իրավական ակտերի նախագծերը։
6. Սույն որոշումն ուժի մեջ է մտնում 2024 թվականի հունվարի 1-ից։

Հայաստանի Հանրապետության

վարչապետ Ն․ Փաշինյան

**Հավելված N 1**

**ՀՀ կառավարության 2023 թվականի**

**-------- -----ի N -----Ն որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԱՐՏԱՀԱՆՄԱՆ ՆՊԱՏԱԿՈՎ ԱՐԱԳ ՓՉԱՑՈՂ ԲԵՌԻ՝ ՕԴԱՅԻՆ ՏՐԱՆՍՊՈՐՏՈՎ ՏԵՂԱՓՈԽՄԱՆ ԴԵՊՔՈՒՄ ԱՌԱՋԱՑԱԾ ԾԱԽՍԵՐԻ ՆՎԱԶԵՑՄԱՆՆ ՈՒՂՂՎԱԾ ՄԻՋՈՑԱՌՈՒՄ**

1. Միջոցառման նպատակն է Հայաստանի Հանրապետության տարածքից արտահանման նպատակով արագ փչացող բեռի (այսուհետ՝ բեռ)՝ օդային տրանսպորտով տեղափոխումը մատչելի դարձնելը՝ ծախսերի մասնակի փոխհատուցման (այսուհետ՝ փոխհատուցում) եղանակով։
2. Սույն միջոցառման իմաստով բեռ է համարվում Հայաստանի Հանրապետության ծագման՝
3. թարմ միրգը, թարմ բանջարեղենը, թարմ հատապտուղը և թարմ ծաղիկները.
4. թարմ պաղեցված տավարի, խոզի և թռչնի միսը.
5. թարմ պաղեցված ձուկը։
6. Սույն միջոցառման իմաստով արտահանում է համարվում Հայաստանի Հանրապետությունից բեռի՝ «Արտահանում» մաքսային ընթացակարգով արտահանումը դեպի երրորդ երկրներ կամ տեղափոխումը ԵԱՏՄ երկրներ։
7. Սույն միջոցառման իմաստով Շահառու (այսուհետ՝ Շահառու) է հանդիսանում Հայաստանի Հանրապետություն տարածքում գրանցված և փաստացի առևտրային գործունեություն իրականացնող իրավաբանական անձը կամ անհատ ձեռնարկատեր հանդիսացող ֆիզիկական անձը, որն ապահովում է ստորև թվարկված բոլոր չափանիշներին համապատասխանությունը.
8. իրականացնում է սույն միջոցառման 2-րդ կետով սահմանված բեռի արտահանման գործունեություն Հայաստանի Հանրապետության տարածքից.
9. սույն միջոցառման 8-րդ և 9-րդ կետերով սահմանված ժամանակահատվածում և ուղղություններից որևէ մեկով Հայաստանի Հանրապետությունից իրականացրել է բեռի արտահանում՝ սույն հավելվածի 5-րդ կետով սահմանված՝ օպերատորի կողմից ստանալով ծառայություն։
10. Սույն միջոցառման շրջանակում օդային տրանսպորտի միջոցով բեռի տեղափոխման ծառայությունը (այսուհետ՝ ծառայություն) Շահառուներին մատուցում է Հայաստանի Հանրապետության տարածքից օդային բեռնափոխադրման գործունեություն իրականացնող ցանկացած կազմակերպություն (այսուհետ` Օպերատոր)։
11. Շահառուներին ծառայությունը մատուցվում է Շահառուի և Օպերատորի միջև կնքված համապատասխան պայմանագրի հիման վրա։
12. Շահառուներին ծառայության մատուցման արժեքը մասնակի փոխհատուցվում է Հայաստանի Հանրապետության պետական բյուջեից՝ սույն որոշման 10-րդ կետով նախատեսված չափով։
13. Շահառուներին ծառայության մատուցման արժեքը Հայաստանի Հանրապետության պետական բյուջեից մասնակի փոխհատուցվում է տվյալ տարվա համար Շահառուներին մատուցված ծառայությունների մասով, բայց ոչ ավելի, քան տվյալ տարվա համար պետական բյուջեի մասին օրենքով սահմանված սահմանաչափից (գումարից) ավելի՝ առաջնայնությունը տալով ներկայացված հայտերին՝ ըստ ներկայացման ժամանակագրության։
14. Սույն միջոցառման շրջանակում ծառայություն կարող է մատուցվել Հայաստանի Հանրապետությունից ցանկացած ուղղությամբ բեռի արտահանման դեպքում։
15. Շահառուներին ծառայության մատուցման արժեքի փոխհատուցման գումարի չափը կազմում է ծառայության մատուցած արժեքի 50%-ը, բայց ոչ ավելի, քան մեկ կիլոգրամի համար 1000 (հազար) Հայաստանի Հանրապետության դրամը։
16. Սույն միջոցառման շրջանակում յուրաքանչյուր Շահառու ծառայություն և այդ ծառայության արժեքի համար մասնակի փոխհատուցում կարող է ստանալ մեկից ավելի անգամ։
17. Սույն միջոցառման 8-րդ կետով սահմանված ժամանակահատվածի համար Շահառուին մատուցած յուրաքանչյուր ծառայության ավարտից հետո 10 աշխատանքային օրվա ընթացքում Շահառուն Հայաստանի Հանրապետության էկոնոմիկայի նախարարություն է ներկայացնում հայտ մասնակի փոխհատուցման ստացման նպատակով՝ համաձայն N 1 ձևի։
18. Շահառուն հայտին կից ներկայացնում է հետևյալ փաստաթղթերը՝
19. բեռի արտահանումը հավաստող փաստաթղթեր (մաքսային հայտարարագիր կամ տարանցիկ տեղափոխման հայտարարագիր կամ հաշիվ-ապրանքագիր և այլն), բնօրինակը կամ պատճենը՝ հաստատված, որ ճիշտ է բնօրինակի հետ,
20. օդային տրանսպորտի միջոցով փոխադրումը հաստատող փաստաթուղթ,
21. բեռի ծագումը հավաստող փաստաթուղթ,
22. հայտարարություն՝ համաձայն N 2 ձևի։
23. Հայաստանի Հանրապետության էկոնոմիկայի նախարարությունը սույն միջոցառման 12-րդ կետում նշված հայտն ստանալուց հետո 7 աշխատանքային օրվա ընթացքում ուսումնասիրում է այն և մասնակի փոխհատուցման ենթակա գումարը տրամադրում Շահառուին։
24. Եթե Շահառուն հայտը ներկայացրել է թերի, ապա այն վերադարձվում է Շահառուին հայտն ստանալուց հետո 5 աշխատանքային օրվա ընթացքում թերությունների վերացման նպատակով, իսկ Շահառուն վերադարձված հայտն ստանալուց հետո թերությունները վերացնում և 2 աշխատանքային օրվա ընթացքում ներկայացնում է Հայաստանի Հանրապետության էկոնոմիկայի նախարարություն։ Այս դեպքում հայտի ներկայացման սկզբնաժամկետ է համարվում հայտի առաջին ներկայացման ամսաթիվը։
25. Հայտը մերժվում է, եթե՝
26. բեռը չի համապատասխանում սույն միջոցառման պահանջներին,
27. ծառայությունը չի մատուցվել Օպերատորի կողմից,
28. սույն միջոցառման 15-րդ կետով նախատեսված ժամկետում Հայաստանի Հանրապետության էկոնոմիկայի նախարարություն չի ներկայացվել թերությունները վերացրած հայտը։
29. Հայտը մերժելու մասի Շահառուին տեղեկացվում է մերժելուց հետո 2 աշխատանքային օրվա ընթացքում։

**Ձև N 1**

**Հայաստանի Հանրապետության**

**էկոնոմիկայի նախարար**

**պարոն ----------------------**

**ՀԱՅՏ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԻՑ ԱՐՏԱՀԱՆՄԱՆ ՆՊԱՏԱԿՈՎ՝ ՕԴԱՅԻՆ ՏՐԱՆՍՊՈՐՏՈՎ ԲԵՌԻ ՏԵՂԱՓՈԽՄԱՆ ՄԱՏՈՒՑՎԱԾ ԾԱՌԱՅՈՒԹՅԱՆ ԾԱԽՍԵՐԻ ՄԱՍՆԱԿԻ ՓՈԽՀԱՏՈՒՑՄԱՆ ՍՏԱՑՄԱՆ**

Խնդրում եմ փոխհատուցել իմ կողմից \_\_\_\_\_\_ թ․ \_\_\_\_\_\_ ամսաթիվ \_\_\_\_\_ ամիս Հայաստանի Հանրապետության տարածքից բեռի արտահանման նպատակով Հայաստանի Հանրապետության կառավարության -- -- ---- N--- Ն որոշմամբ հավանության արժանացած միջոցառման շրջանակում նախատեսված ծառայության ստացման արժեքի մասնակի փոխհատուցում։

Հայտնում եմ, որ ծառայությունը ստացել եմ -----------------ուղղությամբ բեռի տեղափոխման համար, և մատուցված ծառայության արժեքը կազմում է ------ ՀՀ դրամ, որից մասնակի փոխհատուցման ենթակա է ------ ՀՀ դրամը։

Կից ներկայացնում եմ Հանրապետության կառավարության -- -- ---- N--- Ն որոշմամբ հավանության արժանացած միջոցառման շրջանակում պահանջվող փաստաթղթերը։

 Առդիր՝

 1․---- Իրավաբանական անձի (անհատ ձեռնարկատիրոջ) անվանումը (անունը)\_\_\_\_\_\_\_\_

2․--- Իրավաբանական անձի (անհատ ձեռնարկատիրոջ) ՀՎՀՀ-ն\_\_\_\_\_\_\_\_\_\_\_\_\_

|  |  |  |
| --- | --- | --- |
| Դիմող՝ | \_\_\_\_\_\_\_\_\_ (պաշտոնը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (անունը, հայրանունը, ազգանունը) |
| \_\_\_\_\_\_\_\_\_\_\_\_\_\_\_\_\_\_\_\_\_  (ստորագրությունը) |  |  |
| \_\_\_\_\_ \_\_\_\_\_\_\_\_20\_\_ թ. |  |  |

**Ձև N 2**

**Հ Ա Յ Տ Ա Ր Ա Ր ՈՒ Թ Յ ՈՒ Ն**

Հավաստիացնում եմ, որ սույն հայտում պարունակվող տեղեկատվությունն արժանահավատ է և ամբողջական: Գիտակցում եմ, որ որևէ կեղծ փաստաթուղթ կամ տեղեկատվություն ներկայացնելը հանգեցնում է օրենքով սահմանված պատասխանատվության:

Ես համաձայն եմ իմ կողմից ներկայացված տեղեկատվության մեջ որևէ փոփոխության դեպքում տեղեկացնել հայտն ընդունող մարմնին:

|  |  |  |
| --- | --- | --- |
| Ստորագրող | \_\_\_\_\_\_\_\_\_ (պաշտոնը) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (անունը, հայրանունը, ազգանունը) |
| \_\_\_\_\_\_\_\_\_\_\_\_\_\_\_\_\_\_\_\_\_  (ստորագրությունը) |  |  |
| \_\_\_\_\_ \_\_\_\_\_\_\_\_20\_\_ թ. |  |  |

Հայաստանի Հանրապետության

վարչապետի աշխատակազմի ղեկավար Ա․ Հարությունյան